मासूमगोविन्दपुर (सोनभद्र), हिन्दुस्तान संवाद। म्योरपुर पुलिस चौकी क्षेत्र के बलियरी में ननिहाल आकर ओझाई कराने के चक्कर में बीमार चल रहे भाई-बहन की सोमवार की रात मौत हो गई। बताया जाता है कि विफनी नामक महिला की शादी दुद्धी थाना क्षेत्र के मनबसा गांव में हुई है। उसके तीन बच्चों में इन्द्रदेव (छह वर्ष) और उर्मिला (चार वर्ष) बीमार चल रहे थे। विफनी एक हफ्ते से अपने मायके में ओझाई करा रही थी। झोलाछाप डॉक्टर के यहां भी इलाज चल रहा था।